CELEX: 32020R2017
Language: el
Date: 2020-12-09 00:00:00
Title: Εκτελεστικός κανονισμός (ΕΕ) 2020/2017 της Επιτροπής της 9ης Δεκεμβρίου 2020 για την τροποποίηση του μέρους 2 του παραρτήματος του εκτελεστικού κανονισμού (ΕΕ) 2018/878 όσον αφορά την καταχώριση για το Ηνωμένο Βασίλειο σε σχέση με τη Βόρεια Ιρλανδία (Κείμενο που παρουσιάζει ενδιαφέρον για τον ΕΟΧ)

10.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 415/43
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/2017 ΤΗΣ ΕΠΙΤΡΟΠΗΣ
         της 9ης Δεκεμβρίου 2020
         για την τροποποίηση του μέρους 2 του παραρτήματος του εκτελεστικού κανονισμού (ΕΕ) 2018/878 όσον αφορά την καταχώριση για το Ηνωμένο Βασίλειο σε σχέση με τη Βόρεια Ιρλανδία
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 576/2013 του Ευρωπαϊκού Κοινοβουλίου και του Συμβουλίου, της 12ης Ιουνίου 2013, σχετικά με τις μη εμπορικού χαρακτήρα μετακινήσεις ζώων συντροφιάς και την κατάργηση του κανονισμού (ΕΚ) αριθ. 998/2003 (1), και ιδίως το άρθρο 20,
         Εκτιμώντας τα ακόλουθα:
         
                     (1)
                  
                  
                     Ο κατ’ εξουσιοδότηση κανονισμός (ΕΕ) 2018/772 της Επιτροπής (2) θεσπίζει κανόνες για την εφαρμογή προληπτικών υγειονομικών μέτρων για την καταπολέμηση της λοίμωξης από Echinococcus multilocularis στους σκύλους που προορίζονται για μη εμπορικού χαρακτήρα μετακίνηση στην επικράτεια ορισμένων κρατών μελών ή σε τμήματα αυτής. Ειδικότερα, το άρθρο 2 του εν λόγω κατ’ εξουσιοδότηση κανονισμού θεσπίζει τους κανόνες κατηγοριοποίησης των κρατών μελών, ή τμημάτων αυτών, όσον αφορά τη λοίμωξη από Echinococcus multilocularis, και καθορίζει τους όρους που πρέπει να πληρούν τα κράτη μέλη προκειμένου να παραμείνουν επιλέξιμα για την εφαρμογή των εν λόγω προληπτικών υγειονομικών μέτρων.
                  
               
                     (2)
                  
                  
                     Ο εκτελεστικός κανονισμός (ΕΕ) 2018/878 της Επιτροπής (3) παραθέτει τα κράτη μέλη ή τα τμήματα της επικράτειας των κρατών μελών που συμμορφώνονται με τους κανόνες κατηγοριοποίησης ως προς τον Echinococcus multilocularis που ορίζονται στον κατ’ εξουσιοδότηση κανονισμό (ΕΕ) 2018/772. Ο κατάλογος των κρατών μελών ή τμημάτων της επικράτειας κρατών μελών που συμμορφώνονται με τους κανόνες κατηγοριοποίησης που ορίζονται στο άρθρο 2 παράγραφος 3 του κατ’ εξουσιοδότηση κανονισμού (ΕΕ) 2018/772 καθορίζεται στο μέρος 2 του παραρτήματος του εκτελεστικού κανονισμού (ΕΕ) 2018/878.
                  
               
                     (3)
                  
                  
                     Με βάση τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (στο εξής: συμφωνία αποχώρησης) και ιδίως το άρθρο 5 παράγραφος 4 του πρωτοκόλλου για τις Ιρλανδία/Βόρεια Ιρλανδία σε συνδυασμό με το παράρτημα 2 του εν λόγω πρωτοκόλλου, ο κανονισμός (ΕΕ) αριθ. 576/2013, καθώς και οι πράξεις της Επιτροπής που βασίζονται σ’ αυτόν εφαρμόζονται για το Ηνωμένο Βασίλειο και εντός αυτού σε σχέση με τη Βόρεια Ιρλανδία μετά τη λήξη της μεταβατικής περιόδου.
                  
               
                     (4)
                  
                  
                     Το σύνολο της επικράτειας του Ηνωμένου Βασιλείου περιλαμβάνεται επί του παρόντος στο μέρος 2 του παραρτήματος του εκτελεστικού κανονισμού (ΕΕ) 2018/878. Συνεπώς, είναι αναγκαίο να τροποποιηθεί το μέρος 2 του εν λόγω παραρτήματος με την αντικατάσταση της καταχώρισης που αναφέρεται στο Ηνωμένο Βασίλειο από καταχώριση που αναφέρεται στο Ηνωμένο Βασίλειο σχετικά με τη Βόρεια Ιρλανδία.
                  
               
                     (5)
                  
                  
                     Δεδομένου ότι η μεταβατική περίοδος που προβλέπεται στη συμφωνία αποχώρησης λήγει στις 31 Δεκεμβρίου 2020, ο παρών κανονισμός θα πρέπει να εφαρμόζεται από την 1η Ιανουαρίου 2021.
                  
               
                     (6)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το μέρος 2 του παραρτήματος του εκτελεστικού κανονισμού (ΕΕ) 2018/878 αντικαθίσταται από το κείμενο του παραρτήματος του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 9 Δεκεμβρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 178 της 28.6.2013, σ. 1.
         
            (2)  Κατ’ εξουσιοδότηση κανονισμός (ΕΕ) 2018/772 της Επιτροπής, της 21ης Νοεμβρίου 2017, για τη συμπλήρωση του κανονισμού (ΕΕ) αριθ. 576/2013 του Ευρωπαϊκού Κοινοβουλίου και του Συμβουλίου όσον αφορά προληπτικά υγειονομικά μέτρα για την καταπολέμηση της μόλυνσης των σκύλων με Echinococcus multilocularis και την κατάργηση του κατ’ εξουσιοδότηση κανονισμού (ΕΕ) αριθ. 1152/2011 (ΕΕ L 130 της 28.5.2018, σ. 1).
         
            (3)  Εκτελεστικός κανονισμός (ΕΕ) 2018/878 της Επιτροπής, της 18ης Ιουνίου 2018, για την έκδοση του καταλόγου με τα κράτη μέλη ή τα τμήματα της επικράτειας κρατών μελών τα οποία συμμορφώνονται με τους κανόνες για την κατάταξη σε κατηγορίες όπως ορίζονται στο άρθρο 2 παράγραφοι 2 και 3 του κατ’ εξουσιοδότηση κανονισμού (ΕΕ) 2018/772 σχετικά με την εφαρμογή προληπτικών υγειονομικών μέτρων για τον έλεγχο της μόλυνσης των σκύλων με Echinococcus multilocularis (ΕΕ L 155 της 19.6.2018, σ. 1).
      
      
         
            ΠΑΡΑΡΤΗΜΑ
            
               «ΜΕΡΟΣ 2
               
                  Κατάλογος των κρατών μελών
                   (*1)
                  ή τμημάτων της επικράτειας κρατών μελών που συμμορφώνονται με τους κανόνες κατηγοριοποίησης που ορίζονται στο άρθρο 2 παράγραφος 3 του κατ’ εξουσιοδότηση κανονισμού (ΕΕ) 2018/772
               
               
                            
                        
                        
                           
                              Κωδικός
                           
                        
                        
                           
                              Σύνολο/τμήματα της επικράτειας
                           
                        
                     
                           Φινλανδία
                        
                        
                           FI
                        
                        
                           Σύνολο της επικράτειας
                        
                     
                           Ιρλανδία
                        
                        
                           IE
                        
                        
                           Σύνολο της επικράτειας
                        
                     
                           Ηνωμένο Βασίλειο (Βόρεια Ιρλανδία)
                        
                        
                           UK(NI)
                        
                        
                           Βόρεια Ιρλανδία
                        
                     
            
               (*1)  Σύμφωνα με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, και ιδίως το άρθρο 5 παράγραφος 4 του πρωτοκόλλου για τις Ιρλανδία/Βόρεια Ιρλανδία, σε συνδυασμό με το παράρτημα 2 του εν λόγω πρωτοκόλλου, για τους σκοπούς του παρόντος παραρτήματος, οι αναφορές στα κράτη μέλη περιλαμβάνουν το Ηνωμένο Βασίλειο σε σχέση με τη Βόρεια Ιρλανδία.»»